Waarhede van my – Page 2 – Francois is Ek
Category: Waarhede van my
Posted on October 19, 2018 by Francois VDH	in Waarhede van my
Posted on September 22, 2018 September 22, 2018 by Francois VDH	in Waarhede van my
Ek tik hierdie na baie tyd wat ek spandeer het aan dink. Dink oor hoe verhoudings, lesse wat mens partykeer leer, oogklappe ens ens.
Ek besef dat meeste van die kere leef mense met geen werklike aanvoeling vir realiteit nie. Minstens nie oor wat in verhouding gebeur nie, want ons het persepsies van hoe verhoudings is, in plaas van om met die ander persoon in werklike realiteit te leef van wie en wat hulle is sal ons eerder deur die bril van persepsies na mekaar kyk. Ek besef dat ons persepsies partykeer daar is omdat ons drome het oor verhoudings, omdat verliefdheid alles laat goed voel in plaas van ons enkele eienskappe vir ons uit te lig. Dit help dat ons makliker oor daardie eerste ongemaklike skaamheid kan kom, die braafheid het om ons self oop te maak vir seerkry soos ons mekaar leer ken. Niks van hierdie is verkeerd nie. Verliefdheid is ongelooflik lekker. Daardie skoenlappers is beter as jou ma se lekkerste dis.
Maar wat gemaak as die ideaal, die droom of die persepsie nie verdwyn nie? Wat maak jy as jou oë oopgaan en jy besef daar is geen konkrete rede hoekom jy van iemand hou nie? Dat alles net ‘n verliefdheid illusie was? Hoe nou?
Ek dink dis is moeiliker om na die tyd te verander en met mekaar op dieper, werklike punte te kan verbind as wat dit sou wees om net oop oë in te stap van dag een af. Daar is wel ‘n ongelooflike lekkerte as jy met jou weder helfte wel kan in aanraking kom op nuwe gebied, waar alby van julle oop is vir seer en mekaar soos julle is kan ervaar en aanvaar. Dit lekkerte is dit bring die verliefdheid net weer terug, daardie skoenlappers speel lekker in jou maag. Ek dink ou getroudes vind hierdie as een van die lekkerste goed omdat jy weer met die een wat jy gekies het en voor lief is kan nuwe areas van hulle menswees ontgin en geniet.
Maar wat maak jy as dit nie gebeur nie? Dit kan met vriende gebeur, selfs in jou daaglikse bestaan met enige iemand. Jou persepsies kan jou laat struikel. Jou persepsies kan maak dat jy meer energie insit waar dit nie wardeer word nie. Jy kry seer, nie net omdat jou hart oop is nie maar omdat die droom verbreek word soos glas wat die grond tref. Mense is maar mense, en as dit gebeur sal julle alby sukkel om weer met dieselle oë na mekaar te kyk. Dit mag dalk moontlik wees.
Ek hou van oop oë in goed ingaan. Ek sit gewoonlik my hart op die lyn te maklik. Ek sê wat ek wil hê, hoe ek gaan optree en ek verwag mense se woorde moet dieselle erns hê. Baie mense is soos ek myself beskryf het. Maar baie meer dink hulle is so, maar hulle emosionele mens, verstand mens en agtergrond wys dat dit nie altyd so uitwerk nie. Dit is hoe mense is, as so iemand jou seergemaak het, jammer.
Nou hoe is jou maat dan perfek? Omdat julle in verliefdheid lewe? Omdat julle oop oê en brutaal eerlik is? Ek weet nie, dis nie my punt nie. Ek sal graag wil hê dat julle opnuut na mekaar kyk, nuwe maniere kry om dieper te beweeg in julle verhouding. Geen mens is perfek nie. Dit is ok. Dit is normaal. Jou maat moet ook nie iemand wees wat jou energie tap nie. Ek dink ons skaaf baie aan mekaar in verhoudings, dis net belangrik dat ons mooi kyk voor ons skaaf. Ek sal nie iemand doelbewus wil van hulle blink gedeeltes wil ontneem nie. Kry die balans in wie julle is in julle verhouding, as mens eerlik op onder die illusie van verliefdheid. Alby is ewe goed, solank jy as mens net kan terugsit en weet waar jy op die spektrum is.
Ek is bevoorreg om baie eerlike mense in my lewe te hê. Ek kan op my hartsmense staat maak om inspraak te gee. Ek het mense in my lewe wat my opbou. Ek lewe met tye in die illusie en partykeer in die brutale eerlikheid van die lewe. Dit is die lewe. Vind jou pad, dink oor wie jy is, hoe en hoekom jy reageer op goed. Jy is ‘n volkome maat as jy jouself volkome ken en dit wie jy is met jou maat kan deel.
Posted on August 15, 2018 August 18, 2018 by Francois VDH	in Waarhede van my
Hierdie post is my sienswyse, maar die onderwerp was voorstel wat ek gekry het. Vang my elke keer uit as ek vra dan kry ek die dieper onderwerpe. Eintlik mal daaroor, want dit laat my regtig dink, oor hoe ek voel en hoe ek reageer op goed in my lewe.
Toe ek hierdie post begin het was die eerste ding wat by my opgekom het die voordele en nadele lysie. Julle ken dit, maak lys van voordele en nadele van die … wat jy wil koop/met wie jy wil uitgaan/waarnatoe jy wil gaan ens ens. Maar dit voel vir my vals. Want op papier kan iets vir ons werk, al die boksies is gemerk, maar het ons werklik gesit en dink oor die onderwerp? Of het ons net boksies geskep om te merk? As mens het ek ‘n gevoel oor goed, partykeer verkeerdelik aangesien ek net mens is. Meestal is die gevoel tog akkuraat. Wat het dit met die orde van ons gedagtes uit te waai, en dit nog saam gevoel oor goed te hê? Ek glo in eerlikheid met ons self oor wat ons eintlik wil hê, oor wat ons eintlik voel. Saam met dit moet ons ook ons eie foute kan raaksien vir werklike foute in ons karakter om aan te werk, of voetfoute wat ons gemaak het. Die eerste een moet jy aan werk, sonder om jouself oor die kole te haal. Die tweede een… Lag dit af, leer jou les en beweeg aan. Jy is nie perfek nie, kom oor dit.
Ek praat onlangs met iemand baie wys wat vir my boodskap gehad het van ‘tyd sal leer’. Maar hoekom sal tyd leer? Het jy al ooit daaroor gedink? Ek het daaroor gedink, en twee goed het by my opgekom. Die eerste is dat met tyd sien jy mense vir wie hulle werklik is. Goed en sleg. Want die lewe sit ons onder druk en dit is wanneer ons ware kleure wys. Hierdie wysheid het ek onlangs geleer. So as iemand weer vir jou sê gee iets tyd verwys hulle hierna.
Die ander ding is dat ons baie keer nie onsself ken nie, nie heeltemal seker is wat ons wil hê nie, waar ons heen oppad is nie ens ens. Daarom moet ons onsself tyd gee sodat ons onderbewussyn en ons normale denkwyses bietjie kan koukus. Na genoeg tyd gaan jou eie gedagtes en motiverings en gevoel hulle self bekend maak. Dit is hoe dit normaalweg werk. Maar wat van as ons die proses kan bespoedig? Is dit werklik moontlik?
Ja dit is moontlik. Vind net jouself. Wees eerlik met jouself, selfs al verander jy van plan. Dit is normaal om anders te voel oor 5 minute van nou. Jy is net mens wat met menslike gedagtes en emosies werk. ‘Trust your gut!’
As jy jouself ken en eerlik is met jouself kan jy begin fokus. Begin om op die kern goed te fokus. Ek het onlangs begin met groot besluite wat nie emosionele dinge is nie. Maar dit is tog ‘n groot besluit wat my en my kinders se lewens kan beïnvloed. Ek het besluit om huis te probeer soek. Aanvanklik dink mens aan ‘n lys van goed wat belangrik is, dan raak jou lys korter as realiteit begin intree oor wat beskikbaar is ens. Dan verander ons lys van behoeftes. Ons begin fokus op die werklike kern goed wat ons mee gelukkig sal wees. Mens maak vrede op die ou einde met dit wat realiteit op daardie oomblik is, jou behoeftes en wense en met die goed wat jy mee kan saamleef.
Hierdie volgorde kan homself baie keer herhaal. Of dit nou huis koop, kar koop, verhoudings, loopbaan of of of. Proses bly redelik dieselfde. Die probleem kom in by as jy na die tyd terugkyk en spyt is.
Maar wat van as jy ‘n kans vat? Wat van as jy net besluit om iets te doen sommer net? Wat as dit die regte besluit was wanneer jy terugkyk? Beteken dit dat daar geen waarde is in om ‘n saak deeglik te deurdink nie?
My opinie is dat ons meeste besluite maak deur daaroor te dink. Dit oefen ons instink vir wanneer ons hierdie spronge maak in geloof. Wat maak ons as ons te veel spronge maak? Ons dobbel, met ons lewens.